钦定古今图书集成/明伦汇编/氏族典/第493卷 > 《凌迪知万姓统谱》 > 孟阳
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟阳

按《万姓统谱》：“阳，泽州人，吏部右侍郎春之子。正德甲
戌进士，授行人。乙卯，毅皇帝銮回朔漠，将南巡，阳率
同官十九人，直指权奸欺君误国之罪，抗疏忤旨，下
锦衣卫狱，杖罚午门，跪五日，复杖之。阳仰天叹曰：‘死
得其所矣’！春泣曰：‘臣分当如是，何憾焉’！”越一日，卒于
京邸。世庙登极，赠阳监察御史，荫一子入监。